รับมือขึ้นดอกเบี้ยอีก 0.5-1.0%
นายแบงก์เชื่อเศรษฐกิจไทยปีนี้ขยายตัวค่อนข้างดี คาด กนง.จะขึ้น ดอกเบี้ยอีก 0.5-1.0%
31 ม.ค. 2554

นายแบงก์เชื่อเศรษฐกิจไทยปีนี้ขยายตัวค่อนข้างดี คาด กนง.จะขึ้น ดอกเบี้ยอีก 0.5-1.0%
นายสุภัค ศิวรักษ์ กรรมการผู้จัดการใหญ่ และประธานเจ้าหน้าที่บริหาร ธนาคาร ซีไอเอ็มบีไทย กล่าวว่า เศรษฐกิจไทยในปี 2554 จะขยายตัวประมาณ  4-5 %ซึ่งถือว่าขยายตัวค่อนข้างดี โดยได้รับแรงขับเคลื่อนจากการบริโภคภาคเอกชน และการลงทุนของภาครัฐ โครงการประชาวิวัฒน์ และการจะจัดการเลือกตั้งในปีนี้ ซึ่งจะมีเม็ดเงินสะพัดกระตุ้นการบริโภคภาคเอกชน บวกกับราคาสินค้าเกษตรที่ปรับตัวดีขึ้น ทำให้กำลังซื้อเกษตรกรสูงขึ้น ส่วนอัตราดอกเบี้ยของไทยจะขยับขึ้นอย่างแน่นอนตามภาวะเศรษฐกิจ ที่ยังคงเติบโตได้ดีอยู่ โดยประเมินว่าคณะกรรมการนโยบายการเงิน (กนง.) จะขึ้นดอกเบี้ยนโยบายในปีนี้อีกไม่น้อยกว่า  0.5-1.0%
อย่างไรก็ตาม ยังต้องติดตามปัญหาเศรษฐกิจสหรัฐฯ และยุโรป ว่าจะมีการแก้ไขได้ดีขึ้นหรือไม่ ถึงแม้ว่าต้นปีจะมีการไหลออกของเงินทุนต่างชาติ แต่คาดการณ์ว่าเงินบาทจะยังกลับมาแข็งค่าได้ในกรอบ 28-32 บาทต่อเหรียญสหรัฐฯ
นายสุภัค เปิดเผยว่า ในปี 54 ธนาคารกำหนดเป้าหมายการเติบโตของสินเชื่อกว่า 20% จากปีที่แล้วซึ่งอัตราสินเชื่อเติบโต 9.1% โดยสิ้นปี 2553 มีสินเชื่อคงค้าง 9.38 หมื่นล้านบาท เน้นการเติบโตสินเชื่อธุรกิจรายกลางและรายเล็ก (SME) ที่คาดว่าจะเติบโต 40% , สินเชื่อบ้าน
ขณะเดียวกัน ธนาคารคงนโยบายบริหารความเสี่ยงที่เข้มงวด โดยจะควบคุมคุณภาพของสินทรัพย์ให้สัดส่วนหนี้สินไม่ก่อให้เกิดรายได้ต่ำกว่า 4% จากปีที่แล้ว หนี้เสีย อยู่ที่ 3.1%
สำหรับ อัตราส่วนรายได้ดอกเบี้ยและเงินปันผลสุทธิต่อสินทรัพย์เฉลี่ย (NIM) ในปี 2554 เพิ่มเป็น  3.7-4.2%  จากปีก่อนอยู่ที่ 4.1% 
ธนาคารยังได้ตั้งเป้าการเติบโตของรายได้ดอกเบี้ยไม่น้อยกว่า 15%  ส่วนรายได้ที่มิใช่ดอกเบี้ยไม่น้อยกว่า 30% อัตราผลตอบแทนต่อส่วนผู่ถือหุ้น (ROE)ไม่น้อยกว่า 8%    
"CIMB Group มองตลาดหลักคืออาเซียน เขามาลงทุนไทยเพราะอยากสร้างฐานลูกค้าในไทย  คิดว่าจะสร้าง ROE อยู่ที่ 15-16% ภายใน 2-3 ปีข้างหน้า  การทำกำไรให้กับกลุ่ม จะเพิ่มเป็น 10-15% ...เราจะใช้ theme องค์กรอาเซียน ขยายลูกค้าในเชิงกว้างและเชิงลึก "นายสุภัค กล่าว 
นายสุภัค กล่าวว่า ในปี25 54 ธนาคารจะเน้นเพิ่มรายได้ที่มิใช่ดอกเบี้ย โดยเฉพาะรายได้จากธุรกิจวาณิชธนกิจ (IB)โดยคาดว่าปีนี้จะโตได้ 2-3 เท่า จากปี 53 ทำรายได้ 3 หมื่นล้านบาท และมีกำไรสุทธิ คิดเป็นสัดส่วน 1.2% ของกำไรสุทธิธนาคาร และวางเป้าหมายมีสัดส่วนกำไรเพิ่มเป็น 10-15% ภายใน 2 ปี